Op eensame geheime paaie deel 6 | Perdebytjie se nes
Op eensame geheime paaie deel 6
February 15, 2016 perdebytjie	34 Comments
Op die vierde dag ry ons na die dorpie Sesfontein.Dit is die hoofdorpie in die Kunene Distrik en het ‘n inwonertal van 7,358 mense.Daar is ses fonteine wat in die omgewing ontspring,vandaar die naam.
Dis ‘n baie klein dorpie en die hoofstraat lewer ‘n paar interessante plekke op:
Haarkapper …Ys word oral verkoop,maar die gesoute toeris sal liewer nie hiervan gebruik maak nie.Katteskiet en hardloop is ‘n gegewe!
Wrak van ‘n bakkie wat gerol het!
Dit was op die middaghitte en die winkeltjie was gesluit.
Die Sjinese is oral,maar in hierdie geval is dit ‘n plaaslike inwoner wat gedink het ,dat die naam aanloklik klink.
Die kroeg was oop,maar nie ‘n enkele siel was in sig nie.Hopelik sink dit nie die besigheid nie!
Die welbekende Fort Sesfontein is die spoggerigste gebou in die dorpie.Dis in 1896 deur die Duitsers gebou en het gedien as ‘n blyplek vir soldate wat veesiektes,onwettige jag en wapensmokkelary moes monitor.In 1914 het dit heeltemal verval,maar na honderd jaar is dit gerestoureer en dien dit as blyplek vir besoekers.
Warmquelle is net ‘n entjie van Sesfontein af en hier draai mens af na een van die fonteine in die omgewing.
Oppad na die fontein kom ons op hierdie Himbakindertjies af.Klippe skrik geen kaalvoet- kindjie af nie!
Langs die pad is hierdie opelug kindertuin.Onder die boom is klippe om te sit en dis DIT!
Bokke drink water uit een van die fonteine wat sommer so uit die berg borrel.
Nog steeds oppad na die fontein…Herero- vrouens met hul kleurvolle drag.Hereros en Himbas is dieselfde bevolkingsgroep.Die Hereros is verwesters terwyl die Himbas nog baie tradisioneel leef.
Uiteindelik..die Ongongofontein!Teen hierdie tyd is ons moeg en warm en regtig vuil na vier dae sonder ‘n behoorlike was!
Wat ‘n verrassing…helder water borrel uit die berg en dis so skoon,mens kan tot op die bodem sien.Daar is bietjie alge,maar niks gaan ons afskrik nie!
Perdeby maak lyf nat..klere en al!Die water is heerlik warm en dis die saligste gevoel om daar rond te dryf.Die klere was natuurlik binne ‘n halfuur droog.want dit was versengend warm.
Previous PostOp eensame geheime paaie deel 5Next PostOp eensame geheime paaie deel 7	34 thoughts on “Op eensame geheime paaie deel 6”	Rob Alberts says:	February 15, 2016 at 4:29 pm	Wat een mooi eindpunt van deze fotoserie.
Reply	perdebytjie says:	February 15, 2016 at 4:33 pm	Dankie Rob.. en was dit nou ‘n heerlike swem..een van die lekkerste in my lewe!
Reply	rondomtaliedraai says:	February 15, 2016 at 5:48 pm	Ai dis pragtige en interessante fot’s Jy mag maar.
Reply	perdebytjie says:	February 15, 2016 at 6:23 pm	Dankie dat jy kom loer het,Tina.
Reply	monicahaddad01 says:	February 15, 2016 at 7:13 pm	Daardie mense gaan beslis nie omkom van stres nie, en as jy skoon water het wat meer wil jy hê behalwe ‘n stukkie brood in bokmelk gedoop. Wat wel vir my totaal onverstaanbaar is, hoe op aarde hou daardie vrouens dit in die hitte met daardie meters en meters materiaal wat hulle om hulle dra…
Reply	perdebytjie says:	February 15, 2016 at 7:42 pm	Ek het eendag vir een gevra of die rokke warm is.Toe sê sy vir my in pragtige Afrikaans:”Nee mevrou,as mens loop,pomp hy lekker wind”.Daar het ons die antwoord!😆
Reply	monicahaddad01 says:	February 16, 2016 at 6:27 am	Bwahaha lekker!
Tokeloshe says:	February 15, 2016 at 10:21 pm	Pragtige fotos, veral die van die Hereo dames en die van die fontein.
Ek kan dink dit was warm, maar daardie swemmery lyk heerlik.
Reply	perdebytjie says:	February 16, 2016 at 4:45 am	Dankie vir inloer, Tokeloshe.Dit was ontsettend warm en die warm fonteinwater het my nie juis afgekoel nie,maar dit was heerlik!
Reply	natuurfreak says:	February 15, 2016 at 11:16 pm	Fijn dat ik weer mee mocht genieten van deze originele foto’s.Knappe reis maakte je al weer.
Reply	perdebytjie says:	February 16, 2016 at 4:46 am	Danki dat jy saam reis.
Reply	de Wets Wild says:	February 16, 2016 at 2:08 am	Die Herero-dames met hul spoggerige rokke sal sekerlik verdrink as hulle jou voorbeeld van klere-en-al in die fontein probeer namaak! Lyk maar na n harde lewe op Sesfontein?
Reply	perdebytjie says:	February 16, 2016 at 4:49 am	Beslis,Dries.Daardie jaartse en jaartse materiaal sal hulle laat sink.Die lewe daar is kliphard…ons bedorwe stadsjapies sal dit nie daar oorleef nie!
Reply	Toortsie says:	February 16, 2016 at 6:08 am	Nou weet ons hoe die perdeby ook lyk! 🙂
Ai, Namibië het darem net ‘n bekoring van sy eie. Ek hou van die aardsheid, die iets wat uit niks geskep word, die eenvoud. Ek dink ek sal daar kan aard. Wonder darem tog.
Reply	perdebytjie says:	February 16, 2016 at 11:48 am	Gelukkig is dit vêr genoeg,dat jy my nie mooi kan sien nie😌
Namibië het onder ons velle ingekruip en ons is al ‘n paar jaar lank besig om dit van hoek tot kant deur te reis.
Reply	Sonel says:	February 16, 2016 at 7:33 am	Ek moes lag vir die ‘black china shop’. Baie oorspronklik. Jy het sulke pragfoto’s geneem en dit lyk regtig lekker in die koel water. Alge is maar deel van die natuur, so ja, dit sou my ook nie afgeskrik het nie.
Reply	perdebytjie says:	February 16, 2016 at 11:50 am	Die water was eintlik baie warm,maar dit was heerlik om na vier stowwerige dae weer te “bad”!Dankie vir inloer,Sophia.
Reply	Sonel says:	February 17, 2016 at 8:55 pm	Ek kan my indink en ek sal so glo ja. Ek sou net daar gebly het. LOL!
Plesier hoor. ♥
scrapydo2.wordpress.com says:	February 16, 2016 at 8:12 am	Dis nou n lekker en insiggewende reis gewees. Daardie kindertjies laat my terug dink aan my jong dae toe ons gaan vakansie hou het en die kindertjies langs die pad wat dans en sing vir n paar pennies! Namibië het my ook nog altyd getrek.
Reply	perdebytjie says:	February 16, 2016 at 11:51 am	Die eenvoud van die lewe daar,laat mens met ander oë na die wêreld kyk.Dankie vir inloer!
Reply	scrapydo2.wordpress.com says:	February 16, 2016 at 8:38 pm	Ek stem saam. Dis of dit ook oper en skooner en miskien vryer voel.
Tannie Frannie says:	February 16, 2016 at 10:52 am	Kon julle die Ontvangs opspoor? Verbeel ek my, of wys daai pyl in die verkeerde rigting? So ietwat surrealisties – soos van die landskappe wat jy met ons gedeel het. Die swemfoto laat my sommer effens koeler voel…
Reply	perdebytjie says:	February 16, 2016 at 11:56 am	Dit was bietjie verwarrend,maar die ontvangs was links en nadat jy onder ‘n boom jou geldjies betaal het en ‘n kwitansie ontvang het,ry jy weer terug en gaan regs na die kampterrein en die fontein.Daar is primitiewe toilette en ‘n stort,wat so warm was,dat ek amper verbrand het…het maar liewer in die fontein “gebad”!
Reply	Christina B says:	February 16, 2016 at 11:43 am	Ek was nog nie by Sesfontein nie, ek geniet jou foto’s en vertellings vreeslik, dankie. Daai water lyk heerlik koel. Die klein afgesonderde geboutjies herinner my aan die winkeltjie by Solitaire. Ek was omtrent in 1991 laas daar so ek weet nie of dit nog bestaan nie.
Reply	perdebytjie says:	February 16, 2016 at 12:02 pm	Solitaire bestaan nog steeds…dis ‘n bekende baken,wat deur elke reisiger in Namibië besoek word.Die dorpie is onlangs deur ‘n Amerikaner gekoop en opgeknap.Maar dit behou die eiesoortige karakter.Net hartseer dat die legende Moose McGregor oorlede is.Hy was die bakker op Solitaire en oraloor bekend.
Sesfontein is verskriklik vêr noord en dit vat nogal ‘n lang reis om daar uit te kom.
Reply	Christina B says:	February 16, 2016 at 12:08 pm	Ek wonder of ek ooit by Sesfontein sal uitkom. ‘n Reis deur die woestyn (en deur Solitaire) is meer waarskynlik. Daar’s so baie plekke wat ek wil besoek!
perdebytjie says:	February 16, 2016 at 12:35 pm	Mens moet nooit probeer om die hele Namibië op een toer deur te reis nie.Doen eers die suide tot by Sossusvlei en Solitaire.Later die sentrale deel en laaste die noorde.Die wilde toere weg van die toeristepaaie,pak jy nooit alleen aan nie!
Christina B says:	February 16, 2016 at 12:51 pm	Ja en ons werk met tydsbeperkings ook (en wil graag ook by familie kuier in ons tyd daar), so ons meet en pas maar hoe en waar ons kan toer. Die laaste twee keer was dit hoofsaaklik sentraal insluitende Etosha en natuurlik Gobabis waar ons familie is.
shadowwhisper says:	February 16, 2016 at 5:49 pm	Ek wens ek kan nou op die oomblik daar swem. Dit lyk pragtig
Reply	perdebytjie says:	February 16, 2016 at 6:03 pm	Dis ‘n wonderlike plek,Wolfie!
Reply	ekmyselff says:	February 17, 2016 at 1:54 pm	Die water is pragtig en ek hou baie van die vrouens se uitrustings.
En daai BAR – ek het mos ‘n boehoefte om in elke “so” bar ‘n drankie te wil drink.
Reply	perdebytjie says:	February 17, 2016 at 8:04 pm	Is dit nie kostelik nie?Ek geniet altyd die oorspronklike name van hierdie Afrikawinkeltjies.Dankie dat jy kom loer het.
Reply	Kameel says:	February 20, 2016 at 5:46 pm	Alles so dor en droog…. en dan daardie fontein!!! Dit moes ‘n wonderlike ondervinding gewees het.
Reply	perdebytjie says:	February 20, 2016 at 6:42 pm	Oe,dit was onvergeetlik!